«Ոգևորում է նաև, երբ տեսնում եմ այն դրական էներգիան, որ տիրում է հրապարակում: Չկա ջարդելու-փշրելու տրամադրություն: Ես էլ եմ համաձայն Րաֆֆու այն դիտարկումներին, որ պետք է գնահատել Սերժ Սարգսյանի և ՀՀԿ-ի մեր պետականության մեջ ունեցած ներդրումները, սևացնելու կողմնակից չեմ, բայց նրանք ձախողել են իշխանությունը, երկրի առաջընթացը և պետք է սիրուն հեռանան: Քաղաքականությունը նաև գեղեցիկ կամ ժամանակին հեռանալու արվեստն է»,- ասաց նա և որպես ներկայիս իշխանության ձախողման ցուցանիշ նշեց աղքատությունը, արտագաղթը, գործազրկությունը, օլիգարխների ամենաթողությունը, Հայաստանի բնակչության հուսահատված ու հոռետես գոյությունը: